**Tantárgyi tematika és félévi követelményrendszer**

**Vállalatgazdaságtan – BAI0030L**

***Beregszászi kihelyezett tagozat – Online oktatás***

**Gazdálkodási és menedzsment Bsc**

**Féléves tematika:**

1. *konzultáció:* A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások. A gazdálkodás fogalmának több oldalról történő megközelítése. A gazdaság szereplőinek megismerése. A fogyasztó, fogyasztói igény és szükségletek. Üzleti vállalkozás fogalma és feltételei. A vállalat alapvető célja és küldetése. A vállalati működés érintettjei. A vállalat célrendszere. A piac. A piac alapelemei. Az állam gazdasági szerepének bemutatása. A gazdaság szereplőinek és összefüggéseinek rendszerszemléletben történő kezelése.

A házi dolgozat formai és tartalmi követelményeinek ismertetése, témaajánlások kiadása.

1. *konzultáció*: Üzleti elképzelés és annak kialakítása: elemzési modellek, stakeholderek, jövőképalkotás. Vállalkozási formák és lehetőségek hazánkban. A jogi formák közötti választás lehetőségei és mérlegelési szempontjai. Tendenciák a hazai vállalkozási gyakorlatban. A vállalatalapítás gyakorlati lépései az egyes vállalkozási formákban. Vállalattipológiák. Az egyes vállalkozási formák több szempont szerinti elemzése. Az egyéni vállalkozás létrehozása, működtetése, adózási lehetőségei, előnyei, hátrányai, megszüntetésének folyamata.
2. *konzultáció:* Gazdasági társaságok alapítása és működtetése: betéti társaság (létesítése, szervezete, üzletvezetése, adózása, megszűntetése, jellemzői); korlátolt felelősségű társaság (fogalma, alapítása, szervei, működtetése, általános jellemzői); részvénytársaság (alaptőke, részvény, a részvénytársaságok típusai, jellemzői, alaptőkéje, szervezete, működtetésének előnyei, hátrányai). Sajátos vállalati formációk és vállalatfejlődési tendenciák. A hosszabb távú vállalati kapcsolatok főbb tartópillérei. Stratégiai szövetségek. A fenntarthatóság vállalati megnyilvánulásának formái és lehetőségei. A vállalat rendszerszemléletű értelmezése.

Házi dolgozat beadásának végső határideje. Kollokviumi kérdéssor ismertetése.

**A foglalkozásokon történő részvétel:**

Online oktatás – Moodle felületen való részvétel, illetve Microsoft Teamsben meghirdetett időpontban lévő konzultáción részvétel.

**Félévi követelmény: kollokvium**

**Az értékelés módja, ütemezése:**

* vizsga típusa: *Írásbeli – Online vizsga*
* vizsgára bocsátás feltétele: a házi dolgozat (40 pont) minimum 50%-os teljesítése.

**A vizsgára bocsátás feltétele**:

* Az 1. konzultáción ismertetésre kerülnek a házi dolgozat formai és tartalmi követelményei, témaajánlások kiadása.
* A házi dolgozat 50% alatti teljesítése a tantárgy félévi érvénytelenségét vonja maga után.

**A kollokvium típusa**: írásbeli.

A kollokviumi kérdéssor a 3. konzultáción kerül ismertetésre.

**Az érdemjegy kialakításának módja:**

Az érdemjegy a félévi teljesítmény és kollokviumi teljesítmény alapján kerül kialakításra.

Nyíregyháza, 2022. szeptember 01.

**Kozmáné Petrilla Gréta**

**Nyíregyházi Egyetem**

**Gazdálkodástudományi Intézet**